                                                                                                              eelnõu

NARVA LINNAVOLIKOGU

 OTSUS

Narva





                                  2008.a nr…..

Projekteerimistingimuste määramine

(Tiimani tn.20 kaubanduskeskuse püstitamine detailplaneeringu alusel)

Vastavalt Kohaliku omavalitsuse korralduse seaduse § 22 lõikele 2, Ehitusseaduse § 19 lõikele 3. 
Linnavolikogu otsustab:


Määrata projekteerimistingimused Tiimani tn.20 kaubanduskeskuse ehitusprojekti koostamiseks detailplaneeringu alusel järgnevalt:

	1. ÜLDANDMED



	1.1  Tellija                                           
	VALERSTON GRUPP OÜ,  registrikood 11033557
Liivalaia 51, 10118 Tallinn

	1.2  Asukoht, algandmed                                         
	Narva linn, Tiimani tn.20
Krundi pind  4794,0 m2
Projekteeritava hoone ehitisalune pindala: kuni 2279,0 m2
Maakasutuse sihtotstarve: ärimaa

	1.3  Projekteerimistingimused on kehtivad 2 aastat alates otsuse jõustumisest.              

	1.4  Projekteerimistingimuste koostamise alus     

1.4.1 Projekteerimistingimuste taotlus 31.03.08.a avaldus nr.583/1-12,

         Mart Lee - juhatuse liige
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid

	2. PROJEKTEERIMISE EESMÄRK




2.1 Projekti koostamise eesmärgiks on hoone ehitamine äri- ja kaubanduspindade tarbeks kehtestatud detailplaneeringu alusel.
	3.  ÜLDNÕUDED




3.1 Ehitusprojekt koostada vastavalt Narva Linnavolikogu 05.04.2007.a otsusega nr 113 kehtestatud Tiimani tn 20 detailplaneeringule.

3.2 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Majandus-ja kommunikatsiooniministri kehtestatud 28.11.2002.a. määrus nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

- Narva Linnavolikogu kinnitatud 06.03.2008.a. määrus nr.16 „Narva linna heakorra eeskiri”;

- Narva Linnavalitsuse 05.03.2008.a. korraldusega nr. 288-k kinnitatud projekt „Narva Linnamööbel”;

- Eesti Standard EVS 843:2003 “Linnatänavad” jne.
3.3 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.4 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.5 Projekt peab olema heaks kiidetud kõigil ehitusseadusega ettenähtud juhtudel.

3.6 Esitada projekti nimetus vastavalt projekteerimistingimustele.

3.7 Väljastatud projekteerimistingimused, detailplaneeringu põhijoonis ning Linnavolikogu otsus detailplaneeringu kehtestamise kohta lisada projekti kausta.

3.8 Projekti koosseisus esitada originaalkooskõlastused.

3.9 Esitada Arhitektuuriametile eskiisprojekt heakskiidu saamiseks. Eskiisprojekt koostada kooskõlas Eesti Standardiga EVS 811: 2006 „Hoone ehitusprojekt”.

3.10 Esitada ehitusgeoloogiliste uurimistööde andmed (Ehitusseadus § 20).
3.11 Esitada projekti koosseisus uue hoone 3-D joonised (Narva linna ehitusmäärus § 23).

3.12 Asendiplaan ja tehnovõrkude koondplaan esitada mõõtkavas 1:500.

3.13 Esitada hoone ehitusprojekti sõltumatu ekspertiis (Narva linna ehitusmäärus § 23,    Ehitusseadus § 21).
3.14 Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid,  transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne. (Narva linna ehitusmäärus § 23, Töötervishoiu ja tööohutuse nõuded ehituses §4). 

3.15 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Hoonete arv krundil: 1.

4.2 Krundi maksimaalne täisehitus: kuni 45 %.
4.3 Hoonestuse pindala: kuni 2279,0 m2.

4.4 Hoone maksimaalne kõrgus maapinnast: kuni 12,0 m. 

4.5 Korruselisus: kuni 2.

4.6 Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele.
4.7 Arhitektuur: kaasaegne, esteetiline, piirkonna elukvaliteeti parandav. Eskiisprojektis esitada vähemalt 2 hoone arhitektuurset lahendust  koos 3-D joonistega heakskiidu saamiseks.
4.8 Välisviimistlus: kasutada metalli ja struktuurpinnaga betooni pindade, klaaspindade ning puitpindade komponeeritud lahendusi. Värvitoonidena kasutada rõõmsate ja pastelsete toonidega pikitud lahendusi. Fassaadilahendused peavad olema esteetiliselt vaadeldavad kõikidel vaadetel. Välisviimistluse ja värvilahenduse pass esitada projekti koosseisus. Eskiisprojektis esitada vähemalt 2 välisviimistluse varianti parima tulemuse saavutamiseks. 
4.9 Ette näha hoone dekoratiivne fassaadivalgustus. Esitada fassaadidele paigaldatavate välisvalgustite eskiisid (vähemalt 2 varianti) heakskiidu saamiseks.

4.10 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.

4.11 Klaasimine: esitada projektis fassaadide klaasistamispass. 

4.12 Hoone tehnosüsteemide projekteerimine ja välisvõrkude paigaldamine.

4.13 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele  nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

4.14 Ette näha jalgratta hoidjate asukohad ja koerade hoidmise kohad.

4.15 Kinnistusiseste teede, sisse-ja väljasõitude ning parkimiskohtade paiknemine: vastavalt detailplaneeringule.

4.16 Kinnistusiseste teede katted: vastavalt detailplaneeringule.

4.17 Kinnistusiseste teede ehitamiseks esitada põhilised pinnakatete tööde mahud, vertikaalplaneerimine, teekatted, teekatete põhimõttelõiked, teemärkide spetsifikatsioon. Sõidutee laiuse piisavust kontrollida arvutusliku veoauto pöördekoridori šablooniga.         Esitada Maanteeameti peaspetsialisti arvamus.
4.18 Ette näha  Tiimani tn.20 territooriumi tänavavalgustus. Esitada valgustimastidele paigaldatavate välisvalgustite eskiisid (vähemalt 2 varianti) heakskiidu saamiseks. Lähtuda „Narva Linnamööbel” projektist.
4.19 Piirded: vastavalt detailplaneeringule. Lubatud on kaubaautode teenindusala ja liiklemistee piiramine Tiimani tn.18 korterelamu poolse dekoratiivse piirdeaiaga kõrgusega 1,5 m. Esitada piirde värvivaade, kinnitus ja tehnilised näitajad (rajatise ehitisalune pind, kõrgus, pikkus). 
4.20 Muud nõuded: vastavalt detailplaneeringule.
4.21 Haljastus: põhimõtteline kujunduslik-funktsionaalne lahendus näidata asendiplaanil. 
4.22 Puude likvideerimine: määrata likvideeritavate puittaimede liigiline kuuluvus ning nende haljastuslik väärtus.

4.23 Heakorrastus: lahendada projektiga. Ette näha väikevormid. Lähtuda „Narva Linnamööbel” projektist. Istepingi ja prügikasti tüüpide joonised esitada projekti lisadena. 

4.24 Jäätmekäitlus: lahendada projekti mahus, näidates asendiplaanil. 
4.25 Asendiplaan: näidata tehnovõrgud, säilitatavad ja likvideeritavad puud, olemasolevad ja lammutatavad ehitised, valgustimastide, sõidu- ja kõnniteede ning parkimiskohtade paiknemine, määratleda pinnakatted, näidata liiklusskeem jne. 
4.26 Projekti koosseisus esitada lisaks:   

- situatsiooniskeem,

- keskkonnakaitsemeetmed ja tuleohutusmeetmed,

- piirdekonstruktsioonide sooja- ja mürapidavused,

- vundamendi, karkassi sammaste ja katuse plaanid, 

- vundamendi lõige, betooni ja armatuurivarraste spetsifikatsioon,

- paneelidest hoone vaated ja paneelide spetsifikatsioon, 

- hoone püstlõige,

- evakuatsiooniskeem,

- värvivaated koos värvikoodidega,

- avade täitmise plaan,

- akende ja uste eksplikatsioon,

- põrandate plaan ja lõiked,

- uute seinte spetsifikatsioon ja lõiked,

- reklaami asukoht jne.

	5. INSENERTEHNILISED ERITINGIMUSED



5.1 Hoone siseruumide tehnosüsteemide projekteerimine: esitada insener-tehnilised osad Eesti Standardiga ettenähtud mahus. 
5.2 Esitada tänavavalgustuse tööprojekt.

5.3 Hoone varustamine välisvõrkudega. Esitada Arhitektuuriametile kooskõlastamiseks välisvõrkude tööprojektid. Tööprojektides esitada:

-
materjalide tellimisspetsifikatsioonid, 

- torustike (elektrikaablite) plaan,

-
montaaži skeem,

-
piki-ja põikiprofiilid,

-
projekteeritud torustike (elektrikaablite) tehnilised andmed, 

-
kvaliteedinõuded ning üldised materjalidele esitatavad nõuded,

-
materjalide transport ja ladustamine,

-
nõuded torustike (elektrikaablite) paigaldamisel,

-
takistavate rajatiste likvideerimine ja ümbertõstmine,

-
torustike (elektrikaablite) paigalduskaugused teistest torudest, kaevudest, ehitistest,

-
paigalduse täpsusnõuded,

-
torustike (elektrikaablite) katsetamine,

-
toodete ja töö kvaliteedi määramine,

-
tööde teostamise juhised,

-
ehitusplatsi juhtimine,

- plaan ja lõiked „Ehitustööde käigus rikutud katete taastamine” jne. 
5.4 Eriosadele taotleda tehnilised tingimused ja projektid kooskõlastada vastavate võrguvaldajatega.
5.5 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt ning läbitavate välisvõrkude maaüksuste omanikelt.

	6. KOOSKÕLASTUSED




6.1    Ida-Eesti Päästekeskuse Narva Keskkomando.

6.2    Linnavara ja-Majandusameti kommunaalmajanduse osakond (jäätmekäitlus, puude likvideerimine, liikluskorraldusvahendite ja välisvõrkude paigaldamine jne.)
6.3    Ida-Virumaa Veterinaarkeskus (Veterinaarkorralduse seadus § 4 punkt 11).
6.4    Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1 Otsus jõustub teatavaks tegemisest.
7.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
Mihhail Stalnuhhin

